El Ple Municipal d'Alboraia aprova la delegació de la construcció del nou IES de La Patacona, amb un pressupost de més de 12 milions d'euros
28 de octubre de 2022

L'Ajuntament d'Alboraia va celebrar ahir el Ple Municipal ordinari. En aquest Ple s'ha acceptat la delegació de la construcció del nou IES de la Patacona a través del programa Edificant, per un pressupost de més de 12 milions d'euros, la licitació dels quals es durà a terme en breu per l'Ajuntament, finançant-se per la Conselleria d'Educació.

El Ple també va aprovar declarar el 31 d'octubre com a dia del record i homenatge a totes les víctimes del colp militar la guerra civil i la dictadura, amb motiu de l'entrada en vigor de la llei de Memòria Democràtica.

D'altra banda, perquè no es produïsquen confusions entre els usuaris que sol·liciten fraccionament d'impostos, s'aclarix i publicita que l'IBI, per import menor de 100 euros no es pot fraccionar en sis mesos, tal com estipula l'ordenança, però sí que es pot demanar ajornaments o fraccionaments en menors terminis, si es justifica la necessitat, tant de l'IBI com de la resta de tributs.

S'estudiarà l'ordenança de publicitat en via pública per a intentar reduir les molèsties que causen als veïns i veïnes la constant publicitat depositada en els parabrises dels cotxes i la seua incidència en la neteja viària.

A més es va aprovar l'inventari de béns i drets de l'Ajuntament i la pròrroga de l'adhesió a la "Central de serveis Innovadors i Sostenibles" de la Diputació, que proveïx a l'Ajuntament de diversos béns i serveis.